paragraph_text: San Carlos Apači (San Carlos Apaches) pleme je Apača iz istočne Arizone danas nastanjeni na rezervatu San Carlos Apache u okruzima Gila, Graham i Pinal. San Carlosi su srodni Tonto, Cibecue i White Mountain Apačima s kojima čine Zapadne Apače. Swanton navodi 4 bande ili malena plemena San Carlosa, to su: Apache Peaks u planinama Apache, sjeveroistočno od Globea; Arivaipa ili Aravaipa s Arivaipa Creeka (u pima jeziku "little wells"); Pinal s rijeka Gila i Salt River, ne smiju se pobrkati s Pinaleño Apačima; i posljednji su San Carlos sa San Carlos Rivera u okruzima Gila i Salt.